Pénzügy otthoni gyakorló feladatsor (PSZÜ 13.c.)

1. Egy termelő vállakozás 4 M Ft középlejáratú forgóeszközhitelt vesz fel a bankjától 3 éves törlesztési időre és 21%-os éves kamatra. 
a) Mekkora az éves adósságszolgálati kötelezettség, vagyis a kamat- és tőketörlesztések együttes összege? Mekkora lenne a havi adósságszolgálati kötelezettség?

b) Számolja ki a kamatot, valamint a törlesztőrészleteket a teljes futamidőre!

2. Egy hitelintézet a nála elhelyezett betétek után havi 1,2%-os kamatot fizet. Adott időszakban az inflációs ráta 12%. Mennyi az effektív kamatláb melletti reálkamatláb?

3. Egy társaság 5 M Ft hitelt vesz fel a bankjától 3 éves törlesztési időre, 18%-os kamatra. Mennyi az évenkénti adósságszolgálati kötelezettség, és mennyi az első évre az adósságszolgálat?

4. Egy vevő 1700000 Ft-tal tartozik a szállítónak. A szerződés értelmében a követelés 60 nap múlva esedékes. A vevő 30 nap elteltével a tartozás kiegyenlítése fejében felajánl a szállítónak 

a) 1600000 Ft-ot

b) 1680000 Ft-ot

c) további ajánlatként jelentkezik az esedékesség előtt 10 nappal 1695000 Ft felajánlása.

Melyik ajánlat elfogadása javasolható, ha az év napjainak száma 365, az átlagos pénzpiaci kamatláb 15%?

5. Egy vállalkozás kapacitásfejlesztő beruházást tervez. A fejlesztés összes költsége 100000 E Ft, melyből 30000 E Ft saját forrás áll rendelkezésre. A hiányzó forrás biztosítására kétféle lehetőség kínálkozik:
a) Hitelfelvétel. A bank 20%-os éves kamatra, 5 éves futamidőre ad 70000 E Ft hitelt. Felszámít még 2% egyszeri kezelési költséget és 1%-hitelbírálati díjat. A hitel visszafizetése évenként azonos összegben történik.

b) Kötvénykibocsátás. A tervek szerint a vállalkozás 7000 db 10000 Ft-os névértéken évi 12%-os kamatfizetés mellett tudna kibocsátani. A névérték visszafizetését a futamidő végén tervezi. A futamidő 5 év. A kötvénykibocsátás lebonyolítását a bank végzi 1%-os bonyolítási díj felszámítása mellett.

Feladat:

a) Készítsen hiteltörlesztési tervet (fennálló tőketartozás, törlesztőrészlet, kamat, tőketörlesztés) a teljes futamidőre, és számítsa ki a teljes hiteldíjat (kamat, kezelési költség, hitelbírálati díj)!

b) A két lehetőséget a felmerülő költségek alapján összehasonlítva, azok közül melyiket választaná?

6. Szabadon rendelkezik 100000 Ft-tal, és különböző befektetési változatok állnak rendelkezésére, melyek közül választania kell. Számítsa ki, hogy melyik változat esetén lesz a 3 év múlva felnövekedett összeg a legmagasabb, ha a választási lehetőségek a követezők: 10 %-os kamatláb évenkénti kamatozással; 8%-os kamatláb félévenkénti kamatozással; 6%-os kamatláb negyedévenkénti kamatozással.

